open-index/open-wikipedia-markdown huggingface dataset:
சாதியா காலித் ரீட்டி

**சாதியா காலித் ரீட்டி** (*Sadia Khalid Reeti*) என்பவர் வங்காளதேசத்தைச் சேர்ந்த திரைப்பட விமர்சகர் மற்றும் பத்திரிகையாளர் ஆவார். வங்காளதேசத்திலும் பன்னாட்டு அளவிலும் சினிமா விமர்சனத் துறையில் குரல் கொடுப்பவர்களில் ஒருவராக இவர் அங்கீகரிக்கப்படுகிறார். சாதியா காலித் ரீட்டி மதிப்புமிக்க கோல்டன் குளோப் விருதுகளின் வாக்களிக்கும் உறுப்பினராக உள்ளார். சர்வதேச திரைப்பட விமர்சகர்கள் கூட்டமைப்பு  நடுவர் மன்றத்தின் கீழ் கேன்சு திரைப்பட விழா உட்பட பல்வேறு சர்வதேச திரைப்பட விழாக்களில் நடுவர் உறுப்பினராகப் பணியாற்றியுள்ளார்.

சாதியா காலித் ரீட்டி தனது இளங்கலைப் படிப்பை வங்கதேசத்தின் இண்டிபெண்டண்ட்டு பல்கலைக்கழகத்தில் முடித்தார். இங்கு இவர் ஊடகம் மற்றும் தகவல் தொடர்புத் துறையில் இளங்கலைப் பட்டம் பெற்றார். பின்னர் அமெரிக்காவின்  லாசு ஏஞ்சலசு நகரத்தில் உள்ள கலிபோர்னியா பல்கலைக்கழகத்தில்  திரைக்கதை எழுதும் படிப்பைப் பயின்றார். இவர் பெர்லின் டேலண்ட்சு திட்டத்திலும் கலந்து கொண்டார்.
## மேற்கோள்கள்

பகுப்பு:வங்காளதேச எழுத்தாளர்கள்
பகுப்பு:வங்காளதேச ஊடகத் துறையினர்
பகுப்பு:வாழும் மக்கள்
யோக நரேந்திர மல்லர்

**யோக நரேந்திரர்** என்றும் அழைக்கப்படும் **யோக நரேந்திர மல்லர்** (*Yoga Narendra Malla*) மல்லர் வம்ச மன்னர். இவர் இலலித்பூரை ஆட்சி செய்தார். இவர் சிறீநிவாச மல்லரின் மகனாவார். 1685 முதல் 1705 இல் தான் இறக்கும் வரை இலலித்பூரை ஆட்சி செய்தார்.

## ஆரம்பகால வாழ்க்கை
யோக நரேந்திரனின் தந்தை சிறீநிவாச மல்லர் இவருக்கு இராச்சியத்தை நிர்வகிப்பதில் சிறுவயதிலேயே கற்றுத் தந்தார். இருப்பினும், உள்ளூர் நிலப்பிரபுக்களுடனான இவரது உறவுகள் விரைவில் மோசமடையத் தொடங்கின. குறிப்பாக பாகீரத் பையா என்ற நபருக்கு எதிராக. யோக நரேந்திரனும் சட்டவிரோத நடவடிக்கைகளில் ஈடுபட்டார். இதனால் இவரின் தந்தை பதவி விலக நேரிட்டது.

## ஆட்சி
1685இல் சிறீநிவாச மல்லர் பதவி விலகினார். அதே ஆண்டு டிசம்பரில் யோக நரேந்திரன் மன்னராக முடிசூட்டப்பட்டார். இவர் தனது எதிரிகளை அகற்றத் தொடங்கினார். மேலும் 1690இல் பாகீரத் பையாவைக் கொன்றார். இவருக்கு வம்சிதாரா என்ற அமைச்சர் இருந்தார். அவர் இலலித்பூரை ஆட்சி செய்த நிலப்பிரபுக்களில் ஒருவர்.

### காந்திபூர் மற்றும் இலத்பூருடனான மோதல்கள்
யோக நரேந்திர மல்லரின் ஆட்சியின் போது, அண்டை இராச்சியங்களான காந்திபூர் மற்றும் பக்தபூர் ஆகியவற்றுடன் ஏராளமான மோதல்கள் நிகழ்ந்தன. 1688 ஆம் ஆண்டில், இலட்சுமி நாராயணன் என்ற அமைச்சரின் செல்வாக்கின் காரணமாக, இலலித்பூர் காந்திபூருடன் சேர்ந்து பக்தபூரின் மீதான முற்றுகையை வலுப்படுத்தினார். 1689இல் இலலித்பூர் பக்கபலமாக மாறி காந்திபூரை பக்தபூருடன் இணைந்து தாக்கியது.போரில் இலட்சுமி நாராயணன் 1690இல் படுகொலை செய்யப்பட்டார். இதனால் போர் சிறிது காலம் நிறுத்தப்பட்டன. 1696 மற்றும் 1697 ஆம் ஆண்டுகளில் மூன்று இராச்சியங்களுக்கு இடையே சிறிய போர்களும் நடந்தன.

## வாரிசு
யோக நரேந்திரன் இறந்தபோது இவருக்கு முறையான வாரிசுகள் இல்லை. இதனால் இலலித்பூரில் அரசியல் நிலைத்தன்மை இல்லாமல் போனது. இது பத்து ஆண்டுகள் நீடித்தது. இலலித்பூரின் நிலப்பிரபுக்கள் முதலில் யோக நரேந்திரனின் மகள் வயிற்றுப் பேரனான லோகபிரகாஷ் மல்லனை மன்னராக நியமித்தனர். பதினொரு மாத ஆட்சி பிறகு லோக பிரகாஷ் பெரியம்மை நோயால் இறந்தார். அவருக்குப் பிறகு யோக நரேந்திரனின் சகோதரி மணிமதியின் மகன் இந்திர மல்லர் ஆட்சிக்கு வந்தார்.

## சொந்த வாழ்க்கை
தனது மூதாதையர்களைப் போலவே, யோக நரேந்திரனும் ஒரு மத மன்னராக இருந்தார். இவர் பல மத நடவடிக்கைகளை சீர்திருத்தியதோடு, வீமன் துச்சாதனனைக் கொல்லும் உருவத்தையும் அமைத்தார். 1705 ஆம் ஆண்டில் இவர் பக்தபூரின் மீது தாக்குதல் நடத்திக் கொண்டிருந்தபோது நஞ்சு கொடுத்து கொல்லப்பட்டார். யோக நரேந்திரனின் இராணிகள் மற்றும் மறுமனையாட்டிகளில் குறைந்தது 21 பேர் உடன்கட்டை ஏறியதாகத் தெரிகிறது.

## மேற்கோள்கள்

பகுப்பு:1705 இறப்புகள்
பகுப்பு:1667 பிறப்புகள்
பகுப்பு:நேபாள மன்னர்கள்
பத்தூர் ஏரி

**பத்தூர் ஏரி** (இந்தோனேசியம்: *Danau Batur*; ஆங்கிலம்: *Lake Batur*) என்பது இந்தோனேசியா, பாலி, பாங்கிலி பிராந்தியம். கிந்தாமணியில் உள்ள ஓர் எரிமலை ஏரி ஆகும். பாலியின் உபுட் நகரிலிருந்து வடகிழக்கே சுமார் 30 கிமீ (19 மைல்) தொலைவில் அமைந்துள்ளது. 

இந்த ஏரி, எரிமலைச் செயல்பாட்டில் உள்ள எரிமலை வளையத்திற்குள் *(Ring of Fire)* அமைந்துள்ள பத்தூர் எரிமலையின் பெருவாயின் உள்ளே உள்ளது. 

## புவியியல்

பத்தூர் ஏரி என்பது செயல்நிலை எரிமலையான பத்தூர் மலையின் தென்கிழக்குப் பகுதியில், பழைய பத்தூர் எரிமலைப் பெருவாயிற்குள், அமைந்துள்ளது. 

### அளவியல்

பத்தூர் ஏரியின் ஆழமான மையம் சுமார் 88 மீட்டர்கள் ஆகும்.

## வடிகால் பரப்பு

பத்தூர் ஏரியின் எரிமலைப் பெருவாய்ப் பகுதி ஒரு முக்கியமான வேளாண்மைப் பகுதியாகும். இங்கு பல்வேறு வகையான விளைபொருட்கள் பயிரிடப்படுகின்றன. பாசன நீர், ஏரியில் இருந்து குழாய்கள் மூலமாக மேலே கொண்டுவரப்பட்ட பிறகு ஏரிக்குள் மீண்டும் பாய்கிறது. பொதுவாக இந்தச் செயல்பாடு, ஏரிக்கு ஊட்டச்சத்துக்களைக் கொண்டுவருகிறது.

டோயா பூங்கா கிராமத்தில், பத்தூர் எரிமலையுடன் தொடர்புடைய பல வெப்ப நீரூற்றுகள் உள்ளன. இவை சுற்றுலா நோக்கங்களுக்காகப் பயன்படுத்தப்படுகின்றன. இந்த வெப்ப நீரூற்றுகளிலிருந்து வெளிவரும் நீர் மீண்டும் பத்தூர் ஏரியில் பாய்கிறது.

## மீன்வளர்ப்பு

அண்மைய ஆண்டுகளில், பத்தூர் ஏரி மீன் வளர்ப்புக்காகப் பயன்பட்டு வருகிறது. 2011-ஆம் ஆண்டு ஓர் ஆய்வு மேற்கொள்ளப்பட்டபோது, ​​நைல் நதியைச் சேர்ந்த திலாப்பியா மீன்கள் *(Nile tilapia),* பத்தூர் ஏரியில் ஆதிக்கம் செலுத்தும் மீன் இனமாக இருந்தது. இந்த மீனின் உள்ளூர்ப் பெயர் ஈக்கான் முஜாயிர் *(Ikan Mujair).*

## மேற்கோள்கள்

## மேலும் காண்க
* தோபா ஏரி
* தோபா எரிமலை வெடிப்பு

பகுப்பு:இந்தோனேசியாவின் ஏரிகள்
பகுப்பு:பாலியின் புவியியல்
நெஜோட்

**நெஜோட்** (*Ngejot*) என்பது நன்றியுணர்வின் அடையாளமாக, பொதுவாக கொண்டாட்டங்கள் அல்லது விடுமுறை நாட்களில் அண்டை வீட்டாருக்கு உணவு வழங்கும் இந்து சடங்கைக் குறிக்கிறது.

இந்தோனேசியாவின் பாலி மாகாணத்தில் நெஜோட் வழக்கம் முதன்மையாக உள்ளது. இந்தப் பாரம்பரியம் பாலி இந்து சமூகத்தினரால் பின்பற்றப்படுகிறது. பாலி இந்துக்களின், கலுங்கன் , நெய்பிக்கு ஆகிய முக்கிய நாட்களில் நெஜோட்டை அனுசரிக்கின்றனர்.   முசுலிம்களைப் பொறுத்தவரை, இந்தப் பாரம்பரியமானது ரமலான் முடிவை நினைவுகூரும் முஸ்லிம் விடுமுறை நாளான ஈகைத் திருநாளுக்கு முன்பு கடைப்பிடிக்கப்படுகிறது. இந்துக்கள் இச்சமயத்தில் இந்தோனேசிய பன்றி இறைச்சி உணவான லாவர்  உணவை வழங்குகின்றனர்.

இந்தியாவில் உள்ள நஞ்சோத் பாரம்பரியம், சமயங்களுக்கு இடையேயான நல்லிணக்கத்தையும், இந்துக்களுக்கும் முசுலிம்களுக்கும் இடையிலான சகோதரத்துவத்தையும் குறிக்கிறது.

## மேற்கோள்கள்

## வெளி இணைப்புகள்

* savemybali.blogspot.ca
* unearthingasia.com
பகுப்பு:இந்தியப் பண்பாடு
பகுப்பு:பாலி மக்களின் பண்பாடு
பகுப்பு:இந்து சமய விழாக்கள்
ஒண்டாரி

**ஒண்டாரி / வண்டாரா / வண்டாரி** (*Ontari / Vantara / vantari*) என்பவர்கள் இந்திய மாநிலமான ஆந்திரபிரதேசத்தில் வாழும் ஒரு சமூகமாகும். இவர்கள் காப்பு  இனத்தின் உட்பிரிவுகளில் ஒன்றாக உள்ளனர்.

## சொற்பிறப்பு

ஒண்டாரி என்ற வார்த்தைக்கு இடத்திற்கு ஏற்ப பொருள் வேறுபடும். இதற்கு வலிமையான ஆண்கள் என்று பொருள்படும். இலக்கியரீதியாக ஒண்டாரி என்றால் 'தனிமை' என்றும் போரின் சூழலில் 'வீரம்' என்றும் பொருள்படும். மேலும் ஒண்டாரி என்றால் "போர்க்களத்தில் நூறு நபர்களுக்கு எதிராக தனித்து போராடும் ஒரு நபர்" இந்த ஜாதி மக்கள் மன்னர்களின் கீழ் பணிபுரிந்த சிறப்பு படையணியில் இருந்து உருவானது. ஒண்டாரி மக்கள் 'தொர' மற்றும் 'நாயுடு' போன்ற பட்டங்களை பயன்படுத்துகின்றனர்.

## தொழில்

ஒண்டாரி ஒரு போர்க்குடி சமூகமாகும். கடந்த காலங்களில் இவர்கள் போற்தொழிலில் ஈடுபட்டு வந்தனர் தற்பொழுது இவர்கள் விவசாய தொழிலை செய்து வருகின்றனர். ஒன்டாரி மக்கள் முக்கியமாக சிறு மற்றும் குறு விவசாயிகள், பங்குதாரர்கள் மற்றும் விவசாயத் தொழிலாளர்களாக உள்ளனர்.

## சமுதாய நிலை

ஆந்திரப்பிரதேச மாநிலத்தில் முன்னேறிய சமூகமாக உள்ளனர்.

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
பகுப்பு:ஆந்திரபிரதேசம்
நுசா பெனிடா

thumb| வைரக் கடற்கரை நுசா பெனிடா
**நுசா பெனிடா** (பாலினிய மொழி: ᬦᬸᬲᬧᭂᬦᬶᬤ|nusa pĕnida) என்பது தென்கிழக்கு இந்தோனேசிய தீவான பாலிக்கு அருகில் அமைந்துள்ள ஒரு தீவாகும். இது குலுங்குங் பிராந்தியத்தில் அதே பெயரிலான ஒரு மாவட்டமாக உள்ளது. படுங் நீரிணை இந்தத் தீவையும் பாலியையும் பிரிக்கிறது. நுசா பெனிடாவின் உட்புறம் மலைப்பாங்கானதாகும். அதிகபட்சமாக 524 மீட்டர் உயரம் கொண்டது. காலநிலையானது பாலியை விட  வறண்டது. பாலியைப் போலவே, இதுவும் ஒரு முதன்மையான சுற்றுலாத் தலமாகும்.

நுசா பெனிடா நிருவாக மாவட்டமானது நுசா பெனிடாவுடன் அருகிலுள்ள நுசா லெம்பொங்கன், நுசா செனிங்கன் தீவுகளும், மேலும் பதினொரு சிறிய தீவுகளையும் உள்ளடங்கியுள்ளது. 2010 மக்கள் தொகை கணக்கெடுப்பின்படி இந்த மாவட்டத்தின் மக்கள் தொகை 45,110 ஆக இருந்தது, இது 202.84 கிமீ 2 பரப்பளவைக் கொண்டது.  மேலும் 2023 ஆம் ஆண்டு நிலவரப்படி அதிகாரப்பூர்வ மக்கள் தொகை மதிப்பீடு 63,900 ஆகும். 

## மொழி
நுசா பெனிடா மக்கள் நுசா பெனிடா பாலினிய மொழி ( *பாசா நோசா* ) என்று அழைக்கப்படும் பாலினிய மொழியின் தனித்துவமான பேச்சுவழக்கைக் கொண்டுள்ளனர். இது பாலி நிலப்பகுதியைச் சேர்ந்த மக்களால் புரிந்து கொள்ள முடியாது. இது பாலியின் பழங்குடி மக்களான பாலி அகாவின் மொழிக்கு நெருக்கமாக இருப்பதாகக் கூறப்படுகிறது. 

## பாலி பறவைகள் சரணாலயம்
நுசா பெனிடா, அண்டையில் உள்ள லெம்பொங்கன், செனிங்கன் தீவுகளைக் கொண்ட பறவைகள் சரணாலயத்தைக் கொண்டுள்ளது.  தீவு சமூகங்கள் சரணாலயத்தை உருவாக்க பாரம்பரிய பாலினிய கிராம விதிமுறைகளைப் பயன்படுத்தியுள்ளன. சரணாலயம் என்ற யோசனை தேசிய பூங்காக்களின் நண்பர்கள் அறக்கட்டளையிடமிருந்து (FNPF) வந்தது. 

2006 ஆம் ஆண்டில், 35 கிராமங்களும் (இப்போது 41 கிராமங்கள்) பறவை பாதுகாப்பை தங்கள் பாரம்பரிய விதிமுறைகளின்  (  ) ஒரு பகுதியாக ஏற்றுக் கொள்ள ஒப்புக்கொண்டன. அப்போதிருந்து, தேசிய பூங்காக்களின் நண்பர்கள் அறக்கட்டளை பல்வேறு இந்தோனேசிய பறவைகளுக்கு மறுவாழ்வு அளித்து விடுவித்துள்ளது. குறிப்பாக 2005 இல் காடுகளில் 10 க்கும் குறைவாகன எண்ணிக்கையாக குறைந்துவிட்ட, மிக அருகிய இனமான பாலிக்கு மட்டுமே சொந்தமான பாலி மைனா, இதில் அடங்கும். தேசிய பூங்காக்களின் நண்பர்கள் அறக்கட்டளையின் இரண்டு ஆண்டு திட்டத்திற்குப் பிறகு, 64 பாலி மைனா கூண்டுப் பறவைகள் மறுவாழ்வு அளிக்கபட்டு நுசா பெனிடாவில் விடப்பட்டன. 2009 இல் அவற்றின் எண்ணிக்கை 100 இக்கும் அதிகமாக அதிகரித்தன. நுசா பெனிடாவில் விடுவிக்கப்பட்ட பிற பறவைகளில் ஜாவா குருவி, மிட்செல்ஸ் லோரிகீட், மஞ்சள்கொண்டை கிளி ஆகியவை அடங்கும். 
thumb| உடைந்த கடற்கரை
## காணத்தக்க இடங்கள்
நுசா பெனிடாவில் உள்ள சுவாரஸ்யமான இடங்கள் பின்வருமாறு:

* கெலிங்கிங் கடற்கரை
* உடைந்த கடற்கரை
* ஏஞ்சல் பில்லாபோங்
* கிரிஸ்டல் விரிகுடா
* அது கடற்கரை
* வைர கடற்கரை
* சுவேகான் கடற்கரை
* பெகுயங்கன் அருவி
* டெம்பலிங் காடு
* செகனிங் அருவி

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:பாலியின் தீவுகள்
அதிவேக ஒளிப்படவியல்

**அதிவேக ஒளிப்படவியல்** *(High-speed photography)* என்பது மிக வேகமான நிகழ்வுகளைப் படம் பிடிக்கும் அறிவியல் ஆகும். 1948 ஆம் ஆண்டில், திரைப்படம் அல்லது இயக்க படம் எனும் செயல்கள் மற்றும் தொலைக்காட்சி பொறியாளர்கள் சங்கம் (SMPTE), அதிவேக ஒளிப்படம் எடுத்தல் என்பது ஒரு வினாடிக்கு 69 பிரேம்கள் அல்லது அதற்கு மேற்பட்ட திறன் கொண்ட மற்றும் குறைந்தது மூன்று தொடர்ச்சியான பிரேம்களைக் கொண்ட ஒரு ஒளிப்படக்கருவியால் பிடிக்கப்படும்  எந்தவொரு ஒளிப்படத் தொகுப்பாகவும்  இருக்கலாம் என்று வரையறுக்கப்பட்டது. அதிவேக ஒளிப்படம் எடுத்தல் என்பது நேரமின்மை ஒளிப்படத்திற்கு எதிரானதாகக் கருதப்படலாம்.

பொதுவான பயன்பாட்டில், அதிவேக ஒளிப்படம் எடுத்தல் என்பது பின்வரும் அர்த்தங்களில் ஏதேனும் ஒன்றை அல்லது இரண்டையும் குறிக்கலாம். முதலாவது, ஒளிப்படமே இயக்கத்தை உறைய வைப்பது போல் தோன்றும் வகையில் எடுக்கப்படலாம், குறிப்பாக இயக்கத்தின்  மங்கலைக் குறைக்க. இரண்டாவது, தொடர்ச்சியான ஒளிப்படங்களை அதிக மாதிரி அதிர்வெண் அல்லது சட்டக வீதத்தில் எடுக்கலாம். முதலாவது, நல்ல உணர்திறன் கொண்ட உணரி மற்றும் மிகச் சிறந்த தடுப்பமைவு அல்லது மிக வேகமான செறிவுக்குறிகை ஒளியைக் கொண்டிருக்க வேண்டும். இரண்டாவது, ஒரு இயந்திர சாதனம் அல்லது மின்னணு உணரிகளிலிருந்து தரவை மிக விரைவாக நகர்த்துவதன் மூலம் தொடர்ச்சியான சட்டகளைப் பிடிக்க சில வழிகளைக் கோருகிறது. மேலும் அதிவேக ஒளிப்படக் கலைஞர்களுக்கான பிற பரிசீலனைகள் பதிவு நீளம், பரஸ்பர முறிவு மற்றும் இடஞ்சார்ந்த தெளிவுத்திறன் ஆகும். 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
கோபாலம் எடுத்தல்

திருப்பதி வெங்கடாஜலபதி சுவாமியை குலதெய்வமாக கொண்ட குடும்பத்தினர் புரட்டாசி மாத சனிக்கிழமை தோறும், காலை வேளையில் விரதம் இருந்து, ஆண்கள் நெற்றியில் திருமண் அணிந்து, அண்டை வீட்டார்களிடம் அரிசியை பிச்சையாக ஏற்று, அதனைக் கொண்டு சாதம் வடித்து, திருப்பதி வெங்கடாஜலபதி சுவாமிக்கு நெய்வேத்தியமாக படைத்து உண்பர். 

உ. வே. சாமிநாதையர் எழுதிய என் சரித்திரம் நூலில்,  *கோபாலம் எடுத்தல்* செய்தியை கூறியுள்ளார்.

சௌராட்டிரர்  சமூத்தினரில் திருப்பதி வெங்கடாஜலபதி சுவாமியை குலதெய்வமாக கொண்ட குடும்பத்தினர் தற்போதும் புரட்டாசி மாத சனிக்கிழமை காலை வேளையில் *கோபாலம் எடுத்தல்* விரதம் பூண்டுள்ளனர்.
## மேற்கோள்கள்

பகுப்பு:இந்து சமய விரதங்கள் 
பகுப்பு:விட்ணு விரதங்கள்
ப்ரீத்தி ராய்

**ப்ரீத்தி குலுங் ராய்** (*Preeti Rai*)   இவர் நேபாளத்தில் அமைந்துள்ள காத்மண்டுவில் 2004 ஆண்டு, ந்வம்பர் மாதம், 21 ம் தேதி பிறந்தார். ப்ரீத்தி ஒரு கால்பந்து வீராங்கனை ஆவார். இவர் கிக்ஸ்டார்ட் எப்சி மற்றும் நேபாள தேசிய மகளிர் அணிக்காக மிட் பீல்டராக விளையாடி வருகிறார். ராய், 2021 ஆண்டு, செப்டம்பர் 9 ம் தேதியன்று தசரத் ஸ்டேடியத்தில் பங்களாதேஷுக்கு எதிரான பிபா நட்புரீதியான போட்டியில் நேபாள தேசிய மகளிர் கால்பந்து அணிக்காக பங்கேற்று விளையாடினார். தனது 16 வயதில், ராய் தனது திறமைகளை முழுமையாக வெளிப்படுத்தினார் மேலும் 22 வது நிமிடத்தில் ஒரு அற்புதமான கோலை அடித்ததன் மூலம் அவரின் உடனடி தாக்கத்தை ஏற்படுத்தினார்.

## ஆரம்பகால வாழ்க்கை
ராய் நேபாளத்தின் சோலுகும்பு மாவட்டத்தைச் சேர்ந்தவர். இவர் சந்திர பிரசாத் ராய் மற்றும் ஞானமயா ராய் ஆஅகியோரின் மகள் ஆவார்.  ப்ரீத்தி குலுங் ராய் நேபாளத்தில் உள்ள சாரதா அகாடமியில் பயின்றார். இவர் தனது ஆறு வயதில் கால்பந்து விளையாடத் தொடங்கினார்.

=தொழில் வாழ்க்கை==
ராய் 2024 மேற்கு ஆசிய கால்பந்து பெடரேசன் மகளிர் சாம்பியன்ஷிப்பில் நேபாள மகளிர் தேசிய கால்பந்து அணியின் ஒரு பகுதியாக இருந்தார். நேபாள அணி போட்டியில் இரண்டாவது இடத்தைப் பிடித்தது.

## விளையாட்டு பாணி
ப்ரீத்தி ராய் முதன்மையாக ஒரு மிட் பீல்டராக தன்னை தெரியபடுத்திக் கொண்டார். இங்கு இவரது விளையாட்டு பாணி இவரது விளையாடும் திறன்கள், தொலைநோக்கு பார்வை மற்றும் தொழில்நுட்ப திறன்களால் வரையறுக்கப்படுகிறது. மிட் பீல்டிலிருந்து ஆட்டத்தை கட்டுப்படுத்தும், துல்லியமான பாஸ்களை அதாவது நுணுக்கங்களை வழங்கும் மற்றும் தனது அணி வீரர்களுக்கு கோல் அடிக்கும் வாய்ப்புகளை உருவாக்கும் அற்புதமான திறனை ராய் கொண்டிருந்தார். துல்லியமான மற்றும் சரியான நேரத்தில் உதவிகளை வழங்குவதில் இவரது திறமை இவரை இவரது கிளப் மற்றும் நேபாள தேசிய மகளிர் அணி இரண்டிற்கும் ஒரு மதிப்புமிக்க சொத்தாக மாற்றி இருந்தது.

## மேற்கோள்கள்
வாந்தாரா வனவிலங்குகள் பாதுகாப்பு, மீட்பு மற்றும் மறுவாழ்வு மையம்

**வாந்தாரா வனவிலங்குகள் பாதுகாப்பு, மீட்பு மற்றும் மறுவாழ்வு மையம்** (*Vantara wildlife conservation, rescue and rehabilitation*), இந்தியாவின் குஜராத் மாநிலத்தின் ஜாம்நகர் மாவட்டத்தில் உள்ள **வாந்தாரா** எனும் பகுதியில் 3,000 ஏக்கர் பரப்பளவில்  அமைந்த வனவிலங்குகள் பாதுகாப்பு, மீட்பு மற்றும் மறுவாழ்வு மையம் ஆகும். இம்மையத்தில் 43 வகையான இனத்தைச் சேர்ந்த  2000க்கும் மேற்பட்ட வனவிலங்குகள் பாதுகாக்கப்படுகிறது. இது தனியார் துறை மூலம் நிர்வகிக்கப்படுகிறது.

முகேசு அம்பானியின் மகன் *ஆனந்த் அம்பானி* இயக்குநராக உள்ள ரிலையன்ஸ் அறக்கட்டளை நிர்வகிக்கும் இம்மையத்தை  4 மார்ச் 2025 அன்று இந்தியப் பிரதமர் நரேந்திர மோதி திறந்து வைத்தார்

## வனவிலங்குகள் பாதுகாப்பு
வாந்தாரா மையம் வனவிலங்குகளை பாதுகாப்பது, மீட்பது, பராமரிப்பது மற்றும் மறுவாழ்வு அளிப்பதற்காக அர்ப்பணிக்கப்பட்டுள்ளது. இம்மையத்தில் சிங்கங்கள், சிறுத்தைகள், யானைகள், காண்டாமிருகங்கள் மற்றும்முதலைகள் உள்ளிட்ட 2,000க்கும் மேற்பட்ட வனவிலங்குகளை பாதுகாக்கிறது. இம்மையம் பாதுகாப்பற்ற சூழ்நிலைகளிலிருந்து 200க்கும் மேற்பட்ட யானைகள் மற்றும் ஆயிரக்கணக்கான பிற விலங்குகள், ஊர்வன மற்றும் பறவைகளை மீட்டுள்ளதாக கூறுப்படுகிறது. ஜாம்நகர் மாவட்டம் வெப்பமான, வறண்ட காலநிலையில் அமைந்துள்ளது மற்றும் உலகின் மிகப்பெரிய எண்ணெய் சுத்திகரிப்பு நிலையமான *ஜாம்நகர் சுத்திகரிப்பு நிலையம்* இம்மையத்திற்கு அருகில் அமைந்துள்ளது. இதனால் இம்மையத்தில் உள்ள வனவிலங்குகளுக்கு ஆபத்து ஏற்படலாம் என விலங்குகள் நல ஆர்வலர்கள் கருதுகின்றனர்.
## மேலாண்மை
வந்தாரா மையம், முகேசு அம்பானியின் மகன் அனந்த் அம்பானியின் வழிகாட்டுதலின் கீழ் நிர்வகிக்கப்படுகிறது. இம்மையத்தில் வனவிலங்குகளுக்கு தேவையான  தீவிர சிகிச்சை பிரிவு, *எம்.ஆர்.ஐ*,,  *சி.டி ஸ்கேன்*, *எக்ஸ்ரே*, *அல்ட்ராசவுண்ட்* மற்றும் *எண்டோஸ்கோபி* அலகுகள் உள்ளிட்ட நவீன கால்நடை தொழில்நுட்பத்துடன் நிறுவப்பட்டுள்ள்து.
## குறிப்பிடத்தக்க சாதனைகள்
இந்திய விலங்கு நல வாரியத்திடமிருந்து நிறுவனப் பிரிவில் *பிராணி மித்ரா* தேசிய விருதை வாந்தாரா மையம் பெற்றுள்ளது. விலங்கு நலத் துறையில் பங்களிப்புகளை அங்கீகரிக்க இந்திய அரசால் இந்த விருது வழங்கப்படுகிறது.
## இதனையும் காண்க
* இந்தியச் சரணாலயங்கள்
## மேற்கோள்கள்

பகுப்பு:வனவிலங்குகள் காப்பகங்கள்
பகுப்பு:இந்திய காட்டுயிர் காப்பகங்கள்
பகுப்பு:ஜாம்நகர் மாவட்டம்
பகுப்பு:இந்தியச் சுற்றுலாத் தலங்கள்
கோத்ருட் சட்டமன்றத் தொகுதி

**கோத்ருட் சட்டமன்றத் தொகுதி** (Kothrud Assembly constituency) என்பது மேற்கத்திய இந்தியாவின்  மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது புனே மாவட்டத்தில் அமைந்துள்ளது. இத்தொகுதியானது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
படுங் நீரிணை

**படுங் நீரிணை** (*Badung Strait*) என்பது இந்தோனேசியாவின் பாலியின் தென்கிழக்குப் பகுதியில் உள்ள ஒரு நீரிணையாகும். இது பாலி, நுசா பெனிடா ஆகிய இரு தீவுகளுக்கு இடையில் அமைந்துள்ளது. இது சுமார் 60 &nbsp;கி.மீ நீளமும், 20&nbsp;கி.மீ அகலமும் கொண்டது.

## வரலாறு
1942 பிப்ரவரியில், படுங் நீரிணைச் சமர் இங்குதான் நடந்தது.

இது பொதுவாக விபத்துக்கள் ஏற்படும் வாய்ப்புகள் கொண்ட நீர்நிலையாகக் கூறப்படுகிறது.   

## சுற்றுலா தலங்கள்
விரிகுடாவின் கரையில் சர்வதேச அளவில் பரவலாக நன்கு அறியப்பட்ட விடுதிகள் மற்றும் சுற்றுலாப் பகுதிகள் உள்ளன. குறிப்பாக, நுசா துவா, தஞ்சங் பெனோவா சனூர் ஆகியவை இதன் கரையில் உள்ளன.

## மேற்கோள்கள்

பகுப்பு:இந்தோனேசிய நீரிணைகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இந்தோனேசிய மொழி வார்த்தைகளைக் கொண்ட கட்டுரைகள்
பகுப்பு:பாலியின் புவியியல்
பகுப்பு:சிறு சுண்டா தீவுகள்
நுசா செனிங்கன்

thumb| 2009 ஆம் ஆண்டு நுசா செனிங்கன்
**நுசா செனிங்கன்** (*Nusa Ceningan*) என்பது இந்தோனேசியாவின் பாலி, குலுங்குங் பிராந்தியம், நுசா பெனிடா மாவட்டத்தில் அமைந்துள்ள ஒரு சிறிய தீவாகும். இதன் வடமேற்கில் உள்ள நுசா லெம்பொங்கன் தீவும்  தென்கிழக்கில் உள்ள நுசா பெனிடா இடையே இத்தீவு அமைந்துள்ளது. இந்த மூன்று தீவுகளும் பாலி பிரதான நிலப்பகுதியின் தென்கிழக்கில், படுங் நீரிணையின் தெற்குப் பகுதியில் அமைந்துள்ளன. மூன்று தீவுகளிலும் வானூர்தி நிலையம் இல்லாததால், நுசா செனிங்கனுக்கு படகுகள் வழியாகவே செல்லவேண்டும்.

நுசா செனிங்கனில் குறிப்பிடத்தக்க அளவில் நீர்சறுக்குக்கு ஏற்ற இடங்கள் உள்ளன. இது நுசா லெம்போங்கனில் அதிக நெரிசலை விரும்பாத நீர்சறுக்கிகளை ஈர்க்கிறது.

இந்தத் தீவானது சில அழகிய சாலைகளையும், பாதைகளையும் கொண்டுள்ளது. மேலும் நுசா லெம்போங்கன் முதல் பாலி வரையிலான மேற்கு நோக்கிய காட்சிகள் சுவாரசியம் தருவனவாக உள்ளன. மத்திய செனிங்கன் முகட்டில் இருந்து பாலி தீவின் மீது ஏற்படும் சூரியன் மறைவைப் பார்ப்பது மிகவும் அருமையான காட்சியாகும். லெம்போங்கன் மற்றும் செனிங்கன் இடையேயான கழிமுகக் கால்வாய் பல கடற்பாசிகள் மற்றும் அழகிய சதுப்புநிலக் காடுகளுக்கு உறைவிடமாக உள்ளது. 

2009 ஆம் ஆண்டு முதல் நுசா செனிங்கன் மெல்லமெல்ல பிரபலமடைந்து வருகிறது. இது ஒரு குறுகிய தொங்கு பாலத்தினால் லெம்போங்கன் தீவுடன் இணைக்கப்பட்டுள்ளது. அண்மைய ஆண்டுகளில் தீவில் பல ஓய்வு விடுதிகளும், உணவகங்களும் திறக்கப்பட்டுள்ளன. இங்கு உள்ள ஒரு முக்கிய சுற்றுலா அம்சமாக மகானா குன்றிலிருந்து கடலில் குதித்தல் ஆகும். இது நுசா செனிங்கனின் தென்கிழக்கு பக்கத்தில் மகானா முனையில் அமைந்துள்ளது. இங்கு 5 மற்றும் 13 மீட்டர் உயரத்தில் இரண்டு குதிப்புத் தளங்கள் உள்ளன. அலை  அளவு அதிகமாக இருக்கும்போது மட்டுமே இங்கு குதிக்க அனுமதிக்கப்படுகிறது.

## மேற்கோள்கள்

பகுப்பு:பாலியின் தீவுகள்
பகுப்பு:பாலி
வேதப் பாரம்பரிய வலைவாசல்

**வேதப் பாரம்பரிய வலைவாசல்** (*Vedic Heritage Portal*) என்பது இந்தியக் கலாச்சார அமைச்சகத்தின் கீழ் செயல்படும் இந்திரா காந்தி தேசியக் கலை மையத்தினால் தொடங்கப்பட்ட ஓர் இந்திய அரசுத் திட்டமாகும்.. வேதங்களில் பொதிந்துள்ள செய்திகளைத் தொடர்புகொள்வதற்கும், வேதப் பாரம்பரியத்தைப் பாதுகாப்பதற்கும் இது ஒரு வலைவாசலை வழங்குகிறது. இந்த வலைவாசலில் வேதங்கள், உபநிடதங்கள், வேதாங்கங்கள், உபவேதங்கள், வேதச் சடங்குகள் உள்ளிட்ட பண்டைய நூல்களின் படியெடுத்தல்கள் ஒலி-ஒளி வடிவத்தில் உள்ளன.

## பின்னணி
வேதப் பாரம்பரிய வலைவாசலை மத்திய உள்துறை அமைச்சர் அமித் சாவும் மத்தியக் கலாச்சார அமைச்சர் ஜி. கிஷன் ரெட்டியும் மார்ச் 27, 2023 அன்று தொடங்கி வைத்தனர். இந்தியாவின் பண்டைய வேதங்கள், கையெழுத்துப் பிரதிகளில் உள்ள அறிவை எண்ணிம வடிவங்களில் பாதுகாக்க அரசாங்கம் தொழில்நுட்பத்தைப் பயன்படுத்தி வருவதாகவும், இதை மேலும் அணுகக்கூடியதாக மாற்றுவதாகவும் அமித் ஷா இத்தருணத்தில் கூறினார்.

1987ஆம் ஆண்டு இந்த மையம் நிறுவப்பட்டதிலிருந்து இந்திரா காந்தி தேசியக் கலை மையம் இந்தத் திட்டத்தின் பல்வேறு அம்சங்களில் பணியாற்றி வருவதாகத் திட்ட இயக்குநர் சுதிர் லால் தெரிவித்தார். 2003ஆம் ஆண்டில், யுனெஸ்கோ வேதங்களை உச்சரிப்பதை 'மனிதக்குலத்தின் அருவமான கலாச்சாரப் பாரம்பரியம்' என்று அறிவித்தது. அந்த ஆண்டின் பிற்பகுதியில், இந்திரா காந்தி தேசியக் கலை மையத்தின் கலைத் துறை இதைப் பற்றிய ஆவணப்படத்தை உருவாக்கியது.

## வலைவாசல்
இந்திரா காந்தி தேசியக் கலை மையத்தின்படி, இந்த வலைத்தளம் 18,000க்கும் மேற்பட்ட வேத மந்திரங்களைக் கொண்ட 550 மணி நேரத்திற்கும் மேலான ஒலி-ஒளித் தொகுப்புகளின் உள்ளடக்கத்தைக் கொண்டுள்ளது. இது பல்வேறு வேத ஆராய்ச்சி நிறுவனங்கள் மற்றும் *வேதபதி* குடும்பங்களைச் சேர்ந்தவர்களுடன் இணைந்து தயாரிக்கப்படுகிறது. இவர்கள் உலகம் முழுவதிலுமிருந்து வேத அறிவில் நிபுணர்களாக உள்ளனர். இந்த வலைவாசல் ஆங்கிலம், இந்தி என இரு மொழிகளிலும் கிடைக்கிறது. சமசுகிருத உள்ளடக்கத்துடன். *'வேத அறிவு* ' மற்றும் நவீன அறிவியலுக்கு இடையிலான தொடர்பை விளக்கும் அறிவியல் பாடங்கள் குறித்த விரிவுரைகளுடன் இணைந்து ஆராய்ச்சிக் கட்டுரைகளையும் இந்த வலைத்தளம் ஆவணப்படுத்துகிறது.

### குறிக்கோள்கள்
இந்த வலைவாசலின் நோக்கம்:

# நான்கு வேதங்களை அறிமுகப்படுத்துதல்: இருக்கு வேதம், யசுர் வேதம், சாம வேதம், அதர்வண் வேதம் .
# வேத சம்ஹிதையை ஓதி, செபித்தல்.
# பண்டைய அறிஞர்களின் வேத ஞானம் மற்றும் தற்போதைய உலகில் அதன் முக்கியத்துவம் குறித்த விழிப்புணர்வை ஏற்படுத்த அவர்களைப் பதிவு செய்தல்.
# உபநிடதங்கள் மற்றும் வேதாங்கங்களின் கையெழுத்துப் பிரதிகள், புத்தகங்களை எண்ணிம வடிவத்தில் ஆவணப்படுத்தல்.
# கல்ப சூத்திரத்தை அடிப்படையாகக் கொண்ட வேதச் சடங்குகள் பற்றிய தகவல்களைப் பரப்புதல்.
# வேத அறிஞர்கள் மற்றும் கற்றல் மையங்களைப் பட்டியலிடுதல்.

## மேலும் காண்க
* பாரம்பரிய அறிவு எண்ணிம நூலகம்
* இந்திய அரசின் திட்டங்களின் பட்டியல்
## மேற்கோள்கள்

## வெளி இணைப்புகள்
* அதிகாரப்பூர்வ வலைத்தளம்
பகுப்பு:வேதங்கள்
பகுப்பு:இந்திய அரசுத் திட்டங்கள்
நிருபமா பாண்டே

**நிருபமா பாண்டே** (Nirupama Pandey) இந்தியாவைச் சேர்ந்த ஒரு  மலையேறும் வீராங்கனையாவார்.  பீகாரில் இருந்து எவரெசுட்டு சிகரத்தை ஏறிய முதல் பெண் என்ற சிறப்பு இவருக்கு உண்டு. 2011 ஆம் ஆண்டு மே மாதம் 25 ஆம் தேதியன்று காலை 10:15 மணிக்கு  இவர் எவரெசுட்டு சிகரத்தில் ஏறினார். விமானப் படை அதிகாரி நிவேதிதா சௌத்ரியும் விமான படை அதிகாரி  இராச்சிகா சர்மாவும் அடங்கிய முதல் அனைத்துப் பெண்கள் விமானப்படைப் பிரிவினர் குழுவில் நிருபமா ஒரு பகுதியாக இருந்தார்.

இவரது மற்ற மலை ஏறுதல்களில் லேவில் உள்ள  சுடோக் காங்க்ரி மலை (6121 மீ) மற்றும் கோலாப் காங்க்ரி மலை (6100 மீ), காமெட்டு மலை (7,757 மீ) மற்றும் கர்வாலில் உள்ள  அபிகமின் மலை (7357 மீ), லடாக்கில் உள்ள மவுண்டு சாசர் காங்க்ரி மலை (7672 மீ), திரிசூல் மலை  (கர்க்வால் பிராந்தியம்) மற்றும் இமாச்சல் பிராந்தியத்தில் உள்ள  மணிராங் மலை  6593 மீ  ஆகியவை அடங்கும்.

## ஆரம்பகால வாழ்க்கை.
நிருபமா பாண்டே சிவான் மாவட்டத்தில் உள்ள இயாமோ இயலால்பூர் கிராமத்தில் சிறீ  இராசேந்திர பாண்டே மற்றும் சிறீமதி உமா பாண்டே தம்பதியருக்கு மகளாகப் பிறந்தார். புனேவில் உள்ள கேந்திரிய வித்யாலயாவில் பள்ளிப்படிப்பை முடித்த  இவர், புனே இருக்கும் நெசு வாடியா வணிகக் கல்லூரியில் வணிகம் மற்றும் நிதி மற்றும் சந்தைப்படுத்தல் துறையில் எம்பிஏ பட்டம் பெற்றார். கல்லூரியில்,  இவர் தேசிய மாணவர் படையின் ஒரு பகுதியாக இருந்தார்.  மேலும் அடிக்கடி மலையேற்றத்திற்குச் சென்றார். 2007 ஆம் ஆண்டில் உத்தரகாசியில் அமைந்துள்ள நேரு மலையேறும் நிறுவனத்தில் கடுமையான பயிற்சியைப் பெற்று தனது மலையேறும் வாழ்க்கையைத் தொடங்கினார். 2003 ஆம் ஆண்டில்,  இவர் இந்திய விமானப்படை பறக்கும் அதிகாரியாக சேர்ந்தார்.

## குடும்பம்.
2009 ஆம் ஆண்டு ஆகத்து மாதத்தில்  நிருபமா பாண்டே பீகாரின் மதுபானியில் உள்ள பெனிபட்டியைச் சேர்ந்த படைத் தலைவர் பிரகாசு  சாவை திருமணம் செய்து கொண்டார்.

## எவரெசுட்டு சிகரப் பயணம்
இராணுவப் படைத் தலைவியான நிருபமா பாண்டே 2011 ஆம் ஆண்டு மே மாதம் 25 ஆம் நாளன்று காலை 10:15 மணிக்கு எவரெசுட்டு சிகரத்தின் உச்சியை அடைந்தார்.  இச்சாதனையை  உருவாக்கிய முதல் மூன்று பெண் இந்திய விமானப்படை அதிகரிகளில் இவரும் ஒருவராவார்.  பதினொரு பெண் அதிகாரிகள் கொண்ட குழுவுடன் ஒரு மருத்துவ அதிகாரி மற்றும் தகுதி வாய்ந்த மலையேறுபவர்களாக இருந்த எட்டு ஆண் விமானப் போர்வீரர்களும் இவருடன் பயணித்த குழுவில் இருந்தனர்.

## விருதுகள்
2011 ஆகத்து மாதத்தில்  எவரெசுட்டு சிகரத்தில் மூவர்ணக் கொடியை ஏற்றியதற்காக பாட்னா நகரத்தில் படைத் தலைவர் நிருபமா பாண்டேவை பீகார் முதல்வர் திரு நித்தீச்ஜு குமார் பாராட்டினார். பீகார் அரசாங்கம் இவருக்கு அதி விசிசுட்டு கேல் சம்மன் விருதை  வழங்கியது.

## மேற்கோள்கள்

## வெளி இணைப்புகள்
* http://indianairforce.nic.in

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:மலையேற்ற வீரர்கள்
பகுப்பு:பீகார் நபர்கள்
சாகன் (சடங்கு)

thumb|267x267px|வெள்ளியால் செய்யப்பட்ட சுகுண்டா எண்ணெய் விளக்கு
thumb|200x200px|சாகன் காலத்தில் அரிசி மதுவை பரிமாறுதல், இடது கையில் முட்டை மற்றும் புகைபிடித்த மீனை வைத்துள்ளார்.
**சாகன்** (*Sagun*) என்பது ஒரு நேபாளத்தின் ஒருவகை சடங்கு ஆகும். இது ஒருவருக்கு நல்ல அதிர்ஷ்டத்தை அளிக்கவும் மரியாதை காட்டவும் மங்களகரமான உணவை வழங்குவதை உள்ளடக்கியது. இது காத்மாண்டு சமவெளியின் நேவார் சமூகத்தில் மிகவும் மதிக்கப்படும் விழாவாகும். வேகவைத்த முட்டை, மீன், இறைச்சி, பருப்பு சூப் மற்றும் அரிசி ஒயின் போன்றவை உணவாகப் பரிமாறப்படுகிறது. இந்த ஐந்து பொருட்கள் முறையே ஒளி, பூமி, நீர், காற்று மற்றும் வானம் ஆகிய ஐந்து தாந்த்ரீக கருத்தாக்கங்களைக் குறிக்கின்றன.

பிறந்த நாள், திருமணங்கள் மற்றும் முதியோர் சடங்குகள் போன்ற வாழ்க்கைச் சுழற்சி நிகழ்வுகளின் போது சாகன் வழங்கப்படுகிறது. நேபாள சகாப்தத்தின் புத்தாண்டு தினத்தன்று நடைபெறும் மகா பூஜை விழாவிலும் இது வழங்கப்படுகிறது. பயணிகளுக்கு நீண்ட பயணத்திற்கு புறப்படுவதற்கு முன்பும், ஒரு பயணத்திலிருந்து திரும்பியதும் சாகன் வழங்கப்படுகிறது. ஒரு சிறப்பு சாதனையை நிகழ்த்தியவர்கள் அல்லது உயிருக்கு ஆபத்தான விபத்தில் இருந்து தப்பியவர்கள் இதைப் பெறுகிறார்கள். ஒருவரை கௌரவிக்கும் வகையில் இந்த விழா நடத்தப்படுகிறது. சாகன் சடங்கு இந்து மற்றும் பௌத்த நேவார் மக்களால் நிகழ்த்தப்படுகிறது.

## விழா
பொதுவான நடைமுறையின்படி, சாகனைப் பெறும் நபர் தரையில் சப்பணமிட்டு அமர்ந்திருப்பார். அவருக்கு உணவு பரிமாறும் இலையின் இலை மீது சுகுண்டா என்னும் எண்ணெய் விளக்கு முன்னும் பின்னுமாக வலதுபுறமும் வைக்கப்படுகிறது.  வீட்டில் இருக்கும் மூத்த பெண் பூக்கள், அரிசி மற்றும் குங்குமம் ஆகியவற்றை ஒரு தட்டில் கொண்டு வந்து அதிர்ஷ்டக் கடவுளான பிள்ளையாரை வணங்குகிறாள். பின்னர் பங்கேற்பாளர் அனைவருக்கும் அந்த பிரசாதம் வழங்கப்படுகிறது. 
இடது|thumb|19ஆம் நூற்றாண்டின் சுகுண்டா சடங்கு விளக்கு,  நேபாளம்
பின்னர் முக்கியச் சடங்காக வீட்டிலுள்ள பெண் ஒரு வேகவைத்த முட்டை மற்றும் புகைபிடித்த மீனை இலையில் அமர்ந்திருப்பவருக்கு வழங்குகிறார். அதை அவர் இரு கைகளாலும் ஏற்றுக்கொள்கிறார். வேறொரு பெண் ஒரு ஜாடியில் இருந்து அரிசி மதுவை சிறிய கிண்ணங்களில் ஊற்றுகிறார். இவ்வாறு அனைவருக்கும் பரிமாறப்பட்ட பிறகுஅவர்கள் உணவை உண்ணலாம்

குடும்பப் பாரம்பரியம் மற்றும் புவியியலைப் பொறுத்து செயல்முறை மற்றும் பொருட்கள் மாறுபடலாம். வேகவைத்த முட்டைகளுக்கு பதிலாக லட்டு அல்லது லாக்வா (இறைச்சி உருண்டைகள்) வழங்கப்படலாம். இருக்கை தரையிலோ நாற்காலிகளிலோ அமைக்கப்படலாம்.

## முக்கியத்துவம்
சாகன் சடங்கில் பரிமாறப்படும் வேகவைத்த முட்டை, மீன், இறைச்சி, பருப்பு சூப் மற்றும் அரிசி ஒயின் போன்றவை  முறையே ஒளி, பூமி, நீர், காற்று மற்றும் வானம் ஆகிய ஐந்து தாந்த்ரீக கருத்தாக்கங்களைக் குறிக்கின்றன. 

## இதனையும் காண்க

* பிரசாதம்

## மேற்கோள்கள்

பகுப்பு:நேவார்
பகுப்பு:இந்து சமயச் சடங்குகள்
பகுப்பு:உணவுகள்
தகூரா அலி

**தகூரா அலி** (*Tahura Ali*) வங்காளதேசத்தைச் சேர்ந்த ஓர் அரசியல்வாதியாவார். வங்காளதேசத்தின் அவாமி லீக் கட்சியின் அரசியல்வாதியாக அந்நாட்டு அரசியலில் ஈடுபட்டார். வங்காளதேச நாடாளுமன்றத்தின் முன்னாள் உறுப்பினராக அறியப்படுகிறார்.

## ஆரம்பகால வாழ்க்கை
தகூரா அலி 1987 ஆம் ஆண்டு சிட்டகாங் பல்கலைக்கழகத்தில் வேதியியலில் முதுகலைப் பட்டம் பெற்றார். சிட்டிசன் கேபிள்சு லிமிடெடு நிறுவனத்தின் நிதி இயக்குநராக உள்ளார். அபிபுல்லா பகார் பல்கலைக்கழகக் கல்லூரியில் விரிவுரையாளராகவும் இருந்தார்.
## தொழில்
அலி வங்காளதேசத்தின் 9 ஆவது நாடாளுமன்றத்தில் பணியாற்றினார். நாடாளுமன்றத்தில் வர்த்தக அமைச்சக நிலைக்குழுவின் உறுப்பினராகவும் இருந்தார்.
1996 ஆம் ஆண்டு முதல் 2001 ஆம் ஆண்டு வரை நாடாளுமன்றத்தில் பணியில் இருந்தார். மேலும் இரண்டாவது முறையாக இயமால்பூரிலிருந்து மீண்டும் தேர்ந்தெடுக்கப்பட்டார். 2009 ஆம் ஆண்டில், வங்காளதேச நாடாளுமன்றத்தில் பெண்களுக்கு ஒதுக்கப்பட்ட இடங்களில் ஒரு பதவிக்கு இவர் தேர்ந்தெடுக்கப்பட்டார்.

## தனிம்ப்பட்ட வாழ்க்கை
தகூரா அலி முகமது அலியை திருமணம் செய்து கொண்டார். இவர்களது மகள் மெகர் அப்ரோசு சான் ஒரு நடிகையாவார்.

## மேற்கோள்கள்

பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
பகுப்பு:வங்காளதேச மக்கள்
சையிதா நர்கீசு அலி

**சையிதா நர்கீசு அலி** (*Syeda Nargis Ali*) வங்காளதேசத்தைச் சேர்ந்த ஓர் அரசியல்வாதியாவார். வங்காளதேச தேசியக் கட்சியின் அரசியல்வாதியாக அந்நாட்டு அரசியலில் ஈடுபட்டார். ஒதுக்கப்பட்ட தொகுதியின் பிரதிநிதியாக வங்காளதேச நாடாளுமன்றத்தின் முன்னாள் உறுப்பினராக அறியப்படுகிறார்.

## தொழில்
2005 ஆம் ஆண்டு வங்காளதேச தேசியவாதக் கட்சி வேட்பாளராக ஒதுக்கப்பட்ட இடத்திலிருந்து அலி நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வங்காளதேச அரசியல்வாதிகள்
பகுப்பு:வாழும் மக்கள்
பகுப்பு:வங்காளதேச மக்கள்
மேற்கு பாலி தேசிய பூங்கா

**மேற்கு பாலி தேசிய பூங்கா** (ஆங்கிலம்: *West Bali National Park*; இந்தோனேசியம்: *Taman Nasional Bali Barat*)  என்பது இந்தோனேசியா, பாலி தீவின் மேற்குப் பகுதியில் புலெலெங் பிராந்தியம், ஜெம்பிரானா பிராந்தியம் ஆகிய இரு பிராந்தியங்களில் அமைந்துள்ள ஒரு தாழ்நிலத் தேசிய பூங்கா ஆகும். 

இந்தப் பூங்கா சுமார்  பரப்பளவைக் கொண்டுள்ளது. இந்தப் பூங்காவின் அமைவுப் பகுதியில்  82% நிலத்திலும் மீதமுள்ளவை கடலிலும் உள்ளன. இது பாலியின் மொத்த நிலப்பரப்பில் ஏறக்குறைய 3% ஆகும்.

## வரலாறு

இந்தப் பூங்கா 1941-ஆம் ஆண்டு 740 சகிமீ&nbsp;km2 பரப்பளவில் நிறுவப்பட்டது. பாலி புலிகளைப் *(Panthera tigris ssp. balica)* பாதுகாப்பதை நோக்கமாகக் கொண்டு உருவாக்கப்பட்டது. பாலி புலிகளில் கடைசியாக இருந்த புலியும் கொல்லப்பட்டது. 1985-ஆம் ஆண்டில் இந்தப் பூங்காவின் பரப்பளவு 190.0289&nbsp;சதுர கிமீ2 குறைக்கப்பட்டது. இருப்பினும், பழைய பூங்காவுடன், பின்னர் புதிதாகச் சேர்க்கப்பட்ட வனப்பகுதி பாதுகாக்கப்பட்ட வனக் காப்பகமாக அறிவிக்கப்பட்டது.

மிக அண்மையில், மனிதனும் உயிர்க்கோளமும் எனும் யுனெஸ்கோ திட்டத்தின் கீழ், பூங்காவின் ஒரு பகுதியையோ அல்லது முழு பகுதியையோ ஒரு உயிர்க் கோளக் காப்பகமாக மாற்றுவது குறித்து பேச்சுக்கள் நடந்து வருகின்றன. இது உள்ளூர் மக்கள் தங்கள் சுற்றுச்சூழலுடன் தங்களின் பாரம்பரிய உறவைத் தொடர்வதற்கு அனுமதிக்கிறது.

## காட்சியகம்
* **மேற்கு பாலி தேசிய பூங்கா காட்சிப் படங்கள்**

File:West Bali National Park Map.png| 
File:Menjangan from west.jpg|  
File:Pulau Menjangan.jpg| 
File:Beach to sea gradation west bali national park.jpg



Paradise Found.jpg
File:View of foothills savanna of West Bali National Park.jpg| 
File:Bukit Savana.jpg| 
File:Bali Barat NP 2009.jpg| 


## மேலும் காண்க
* கூத்தாய் தேசிய பூங்கா
* போகோர் தாவரவியல் பூங்கா
* சிபோடாஸ் தாவரவியல் தோட்டம்

## மேற்கோள்கள்

## வெளி இணைப்புகள்

* 
* 
* 

பகுப்பு:பாலியின் புவியியல்
பகுப்பு:இந்தோனேசியாவில் உள்ள தாவரவியல் பூங்காக்கள்
பகுப்பு:இந்தோனேசியாவின் தேசிய பூங்காக்கள்
பகுப்பு:பாலியில் உள்ள சுற்றுலா தலங்கள்
அப்துல் கரீம் அப்பாசி

**அப்துல் கரீம் அப்பாசி ** (*Abdul Karim Abbasi*) வங்காளதேசத்தைச் சேர்ந்த ஓர் அரசியல்வாதியாவார். இவரது இயற்பெயர் சர்பராசு உசைன் என்பதாகும். 1938 ஆம் ஆண்டு டிசம்பர் மாதம் 15 ஆம் தேதியன்று இவர் பிறந்தார்.  ஒரு மூத்த வழக்கறிஞரான இவர் முன்னாள் கொறடாவாகவும் நெட்ரோகோனா-1 தொகுதியின் நாடாளுமன்ற உறுப்பினராகவும் அறியப்படுகிறார்.

## தொழில்
1991, 1996 மற்றும் 2001 ஆம் ஆண்டுகளில் நடைபெற்ற தேர்தல்களில், வங்காளதேச தேசியவாதக் கட்சியின் வேட்பாளராக அப்துல் கரீம் அப்பாசி நெட்ரோகோனா-1 தொகுதியிலிருந்து  நாடாளுமன்றத்திற்குத் தேர்ந்தெடுக்கப்பட்டார். 2006 ஆம் ஆண்டில், இவர் முற்போக்கு சனநாயகக் கட்சியில் சேர்ந்து கட்சியின் மூத்த துணைத் தலைவரானார்.

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
பகுப்பு:வங்காளதேச மக்கள்
பார்வதி சட்டமன்றத் தொகுதி

**பார்வதி சட்டமன்றத் தொகுதி** (Parvati Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288  சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
முகம்மது அப்துல் கஃபூர்

**முகம்மது அப்துல் கஃபூர்** (*Muhammad Abdul Gafur*) வங்காளதேசத்தைச் சேர்ந்த ஓர் அரசியல்வாதியாவார். இராச்சாகி மாவட்டத்தைச் சேர்ந்த இவர் 1996 ஆம் ஆண்டு பிப்ரவரி மாதம் நடைபெற்ற தேர்தலில் இராச்சாகி-3 தொகுதியில் போட்டியிட்டு வெற்றி பெற்று நாடாளுமன்ற உறுப்பினர் ஆனார்.

## அரசியல் வாழ்க்கை
முகம்மது அப்துல் கஃபூர் இராச்சாகி மாவட்ட வங்காளதேச தேசியவாதக் கட்சியின் மூத்த துணைத் தலைவராக உள்ளார். 1996 ஆம் ஆண்டு பிப்ரவரி மாதம்  15 ஆம் தேதி நடைபெற்ற வங்காளதேச பொதுத் தேர்தலில் இராச்சாகி-3 தொகுதியிலிருந்து  வங்காளதேச தேசியவாதக் கட்சியின் வேட்பாளராக நாடாளுமன்றத்திற்குத் தேர்ந்தெடுக்கப்பட்டார். 2008 ஆம் ஆண்டு நடைபெற்ற ஒன்பதாவது பொதுத் தேர்தலில் இராச்சாகி-4 தொகுதியில் போட்டியிட்டு இவர் தோல்வியடைந்தார்.

## மேற்கோள்கள்

பகுப்பு:வங்காளதேச அரசியல்வாதிகள்
பகுப்பு:வாழும் மக்கள்
பகுப்பு:வங்காளதேச மக்கள்
சையிதா இக்பால் மந்து பானு

**சையிதா இக்பால் மந்து பானு** (*Syeda Iqbal Mand Banu*) என்பவர் வங்காளதேசத்தைச் சேர்ந்த ஒரு சமூக சேவகர் ஆவார். வங்காளதேச தேசியக் கட்சியின் தலைவரான தாரிக் ரகுமானின் மாமியாராகவும் அறியப்படுகிறார்.  1995 ஆம் ஆண்டில் சையிதா இக்பால் மந்து பானுவிற்கு  வங்காளதேச அரசாங்கத்தால் வழங்கப்படும் மிக உயர்ந்த மாநில விருதான சுதந்திர தின விருது வழங்கப்பட்டது. 1977 ஆம் ஆண்டு அறிமுகப்படுத்தப்பட்ட இந்த விருது, விடுதலைப் போர், மொழி இயக்கம், கல்வி, இலக்கியம், பத்திரிகை, பொது சேவை, அறிவியல் மற்றும் தொழில்நுட்பம், மருத்துவ அறிவியல், சமூக அறிவியல், பாடல், விளையாட்டு மற்றும் விளையாட்டு, நுண்கலை, கிராமப்புற மேம்பாடு மற்றும் பிற துறைகள் உள்ளிட்ட பல துறைகளில் கணிசமான பங்களிப்பை அங்கீகரிப்பதற்காக வங்காளதேச குடிமக்கள் அல்லது அமைப்புகளுக்கு வழங்கப்படுவதாகும். இவர் கவிதை புத்தகங்களை வெளியிட்டுள்ளார் மற்றும் நீர் வண்ண ஓவியங்களையும் வரைகிறார்.

## வாழ்க்கைக் குறிப்பு
1979 ஆம் ஆண்டில் சையிதா இக்பால் மந்து பானு சுரோவி என்ற நிறுவனத்தை நிறுவினார். இந்நிறுவனம் வீட்டு குழந்தை வேலையாட்களுக்கான கல்வியை வழங்குகிறது. இந்தப் பள்ளியின் முதல் மாணவியாக இவரது சொந்த பணிப்பெண் உள்ளார்.

1988 ஆம் ஆண்டு காசி மக்புபுல்லா மற்றும் பேகம் இயெபுன்னேசா சனகல்யாண் அறக்கட்டளை சையிதா இக்பால் மந்து பானுவிற்கு பெண்களுக்கான சிறப்பு விருதை வழங்கியது.

வங்காளதேச கடற்படையின் முன்னாள் கடற்படைத் தளபதி மக்பூப் அலி கானை பானு திருமணம் செய்து கொண்டார். இவர்களின் மகள் சுபைதா ரகுமான், அப்போதைய பிரதமர் கலீதா சியா மற்றும் முன்னாள் சனாதிபதி சியாவுர் ரகுமானின் மகன் தாரிக் ரகுமானை 1993 ஆம் ஆண்டில் மணந்தார். பானு, கலீதா சியாவின் மகன் தாரிக் ரகுமானுக்கு மாமியார் ஆவார்.

2007 ஆம் ஆண்டில், ஊழல் தடுப்பு ஆணையம், சையிதா இக்பால் மந்த் பானு, சுபைதா ரகுமான் மற்றும் தாரிக் ரகுமான் ஆகியோருக்கு எதிராக 48.1 மில்லியன் டாக்கா பணம் கணக்கில் விவரிக்கப்படாத சொத்துக்கள் வைத்திருந்ததாக கஃப்ருல் காவல் நிலையத்தில் வழக்குப் பதிவு செய்தது.

2014 ஆம் ஆண்டு சனவரி மாதத்தில் பானு சொத்து அறிக்கையை ஆணையத்திடம் சமர்ப்பிக்காததற்காக ஊழல் தடுப்பு ஆணையம் இவர் மீது வழக்குப் பதிவு செய்தது.

2017 ஆம் ஆண்டில், வங்காளதேச உச்ச நீதிமன்றம், முறையற்ற ஆவணத் தயாரிப்புக்காக ஊழல் தடுப்பு ஆணையத்தால் அவர் மீது தொடரப்பட்ட ஊழல் வழக்கைத் தள்ளுபடி செய்தது.

2018 ஆம் ஆண்டு பிப்ரவரி மாதம் 8 ஆம் தேதி முதல் சிறையில் இருந்த பிரதமர் கலீதா சியா வங்கபந்து சேக் முச்சிப்பூர்  மருத்துவ பல்கலைக்கழகத்தில் சிகிச்சை பெற்று வந்தபோது, 2019 ஆம் ஆண்டு சூன் மாதத்தில்  பானுவும் பிற உறவினர்களும் பிரதமர் கலீதா சியாவைச் சந்தித்தனர்.

## நூல் பட்டியல்
*இயோரா பட்டா
* மோன் போர்

## மேற்கோள்கள்

பகுப்பு:வாழும் மக்கள்
பகுப்பு:வங்காளதேச எழுத்தாளர்கள்
பகுப்பு:வங்காளதேச மக்கள்
ஓட்டோனன்

**ஓட்டோனன்** (*Otonan*) என்பது இந்தோனேசியாவின் பாலியில் நடைபெறும்  பாலி இந்து சமய பிறப்புச் சடங்கு (சம்பிரதாய பிறந்தநாள் ) ஆகும்.

குழந்தை பிறந்து ஆறு மாதங்கள் அல்லது 210 நாட்களுக்குப் பிறகு, இந்த விழா பாலி மக்களின் பவுகோன் நாட்காட்டியின்படி,  *சப்த வாரத்தின்* போதோ அல்லது *பஞ்ச வாரத்தின்* போதோ நடத்தப்படுகிறது.  இந்தச் சடங்கின் நோக்கம், முன்னோர்களுக்கும் அசிந்தியன் தெய்வத்திற்கும் நன்றி தெரிவிப்பதன் மூலம், முந்தைய பிறப்பின் தவறுகளையும் தீமைகளையும் சரிசெய்து, மிகச் சரியான வாழ்க்கையை அடைவதாகும்.  இது ஒரு இந்து பூசாரி அல்லது குடும்பப் பெரியவரால் முன்னின்று நடத்தப்படுகிறது. 

முதல் ஓட்டோனன் விழாவின் போது, பொதுவாக முடி இறக்குதல் சடங்கு நடத்தப்படுகிறது. பொதுவாக விழா மிகவும் விமர்சையானதாக இருக்கும்.  இந்த விழா அந்த மனிதரின் வாழ்நாள் முழுவதும் அவரின் பிறந்தநாளுடன் இணைந்து கொண்டாடப்படும். 

ஓட்டோனன் விழா முடிந்ததும் "பெனெங்" என்று அழைக்கப்படும் வெள்ளை நூல் கையில் கட்டப்படும். 

## மேற்கோள்கள்

பகுப்பு:பாலி மக்களின் பண்பாடு
பகுப்பு:பாலியில் இந்து சமயம்
புனே பாசறை சட்டமன்றத் தொகுதி

**புனே பாசறை சட்டமன்றத் தொகுதி** (Pune Cantonment Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது புனே மாவட்டத்தில் அமைந்துள்ளது. இத்தொகுதியானது புனே மக்களவைத் தொகுதிக்கு உட்பட்ட ஒர் சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
கிர்லியன் ஒளிப்படவியல்

**கிர்லியன் ஒளிப்படவியல்** *(Kirlian photography)* என்பது; மின் ஒளிவட்ட வெளியேற்றங்களின் நிகழ்வைப் படம்பிடிக்கப் பயன்படுத்தப்படும் ஒளிப்பட நுட்பங்களின் தொகுப்பாகும். இது சோவியத் விஞ்ஞானி செமியோன் கிர்லியனின் பெயரிடப்பட்டது, அவர் 1939 ஆம் ஆண்டில், ஒரு ஒளிப்படத் தட்டில் உள்ள ஒரு பொருளின் உயர் மின்னழுத்த மூலத்துடன் இணைக்கப்பட்டால், ஒளிப்படத் தட்டில் ஒரு படம் உருவாக்கப்படும் என்பதைக் தற்செயலாகக் கண்டுபிடித்தார்.  இந்த நுட்பம் "எலக்ட்ரோகிராபி", "எலக்ட்ரோபோட்டோகிராபி", "கொரோனா டிஸ்சார்ஜ் போட்டோகிராபி" (CDP), "பயோஎலக்ட்ரோகிராபி", "வாயு வெளியேற்ற காட்சிப்படுத்தல் (GDV)", "எலக்ட்ரோபோட்டோனிக் இமேஜிங் (EPI)", மற்றும் ரஷ்ய இலக்கியத்தில் "கிர்லியானோகிராபி" எனப் பலவிதமாக அறியப்படுகிறது.

கிர்லியன் ஒளிப்படவியல், அறிவியல் ஆராய்ச்சி, சித்த மருத்துவ ஆராய்ச்சி போன்ற கலைக்கு உட்பட்டது. கிர்லியன் ஒளிப்படம் எடுத்தல் பற்றி ஆன்மிக உளவியல் கூற்றுக்களும் கூறப்பட்டுள்ளன, ஆனால் இந்தக் கூற்றுகள் அறிவியல் சமூகத்தால் நிராகரிக்கப்படுகின்றன. பெருமளவில், இது மாற்று மருத்துவ ஆராய்ச்சியில் பயன்படுத்தப்பட்டுள்ளது.

## கிர்லியன் ஒளிப்படவியல் என்றால் என்ன?
கிர்லியன் ஒளிப்படவியல் என்பது ஒரு பொருளைச் சுற்றியுள்ள கரோனல் வெளியேற்றங்களின் படங்களை உருவாக்குவதற்கான ஒரு வழியாகும். ஒரு கரோனல் வெளியேற்றம் என்பது ஒரு பொருளைச் சுற்றியுள்ள வாயு அல்லது திரவத்தின் அயனியாக்கத்தால் ஏற்படும் மின் வெளியேற்றமாகும். இந்த வெளியேற்றங்கள் பெரும்பாலும் ஒரு ஆற்றல் புலம் அல்லது பொருளைச் சுற்றியுள்ள ஒரு ஒளிவட்டம் போல இருக்கும், எனவே சிலர் கிர்லியன் ஒளிப்படங்களை ஒரு வகையான ஒளி ஒளிப்படம் எடுத்தல் என்று கருதுகின்றனர் - இது பொருளைச் சுற்றியுள்ள வெளிப்படையான வண்ணங்களின் கனவு மேகத்தைக் காட்டும் உருவப்பட பாணி என்றும் கூறுகின்றனர்.

### கிர்லியன் ஒளிப்படம் எவ்வாறு தயாரிக்கப்படுகின்றன
ஒளிவட்ட விளைவை அடைய, ஒளிப்படக் கலைஞர் ஒரு பொருளை மின்மயமாக்கப்பட்ட ஒளிப்படத் தகடு அல்லது காகிதத்தில் வைக்கிறார். அந்தத் தகடு அல்லது காகிதத்தின் வழியாக உயர் மின்னழுத்த மின்சாரம் பாயும் போது, ​​அது பொருளைச் சுற்றியுள்ள காற்றில் ஒரு ஒளிவட்ட வெளியேற்றத்தை (சில நேரங்களில் வாயு வெளியேற்றம் என்று அழைக்கப்படுகிறது) உருவாக்குகிறது. "இது ஒரு ஒளிப்படம், ஆனால் நீங்கள் ஒரு ஒளிப்படக்கருவியை பயன்படுத்தவில்லை," என்று ஒளிப்படக் கலைஞர் சார்லி வாட்ஸ் கூறுகிறார். "நீங்கள் ஒரு தொடர்பு அச்சிடலைச் செய்கிறீர்கள். உங்களுக்கு வில்லை அல்லது ஒளிப்படக்கருவி தேவையில்லை."

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பொதுக் கருத்து

**பொதுக் கருத்து** (Public opinion) என்பது, சமூகத்துடன் தொடர்புடைய ஒரு குறிப்பிட்ட தலைப்பு அல்லது வாக்களிக்கும் நோக்கம் குறித்த கூட்டுக் கருத்து ஆகும். இது மக்களைப் பாதிக்கும் விடயங்களில் அவர்களின் பார்வைகளைப் பொறுத்தாகும்.

21-ஆம் நூற்றாண்டில், பொதுக் கருத்தானது ஊடகங்களால் பெரிதும் பாதிக்கப்படுவதாகப் பரவலாகக் கருதப்படுகிறது. பொதுக் கருத்தைப் பாதிக்கும் பல்வேறு காரணிகள் தொடர்பாக ஆய்வுகள் மேற்கொள்ளப்பட்டுள்ளன. அரசியல்வாதிகளும் பொது நலனில் அக்கறை கொண்டவர்களும் பெரும்பாலும் விளம்பரம் அல்லது சொல்லாட்சியைப் பயன்படுத்தி தாக்கத்தினை ஏற்படுத்த முயற்சிக்கின்றனர். சில முக்கியமான முடிவுகளை வெளிக்கொணர்வதில் பொதுக் கருத்து முக்கியப் பங்கு வகிக்கிறது. உணர்வுப் பகுப்பாய்வு அல்லது கருத்துச் சுரங்கம் என்பது பொது மக்களின் எண்ணங்கள் அல்லது உணர்வுகளைப் பிரித்தெடுக்கப் பயன்படுத்தப்படும் ஒரு முறையாகும். தவறான தகவல்களின் மூலம் பொதுக் கருத்து பாதிக்கப்படுவது பரவலாக இருக்கும் சிக்கலாகும்.

## சொற்பிறப்பியல்
"பொதுக் கருத்து" என்ற சொல் பிரெஞ்சுவின் ** இருந்து பெறப்பட்டது. இந்தச் சொல் முதன்முதலில் 1588-ஆம் ஆண்டில் பிரெஞ்சு மறுமலர்ச்சியின் மிக முக்கியமான தத்துவஞானிகளில் ஒருவரான மைக்கேல் டி மோன்டைன் என்பவரால் அவரது புகழ்பெற்ற *கட்டுரைகளின்* இரண்டாம் பதிப்பில் (அத்தியாயம் XXII) பயன்படுத்தப்பட்டது.

இந்த பிரெஞ்சுச் சொல் 1761 ஆம் ஆண்டு ஜீன்-ஜாக் ரூசோவின் *"ஜூலி, அல்லது தி நியூ ஹெலோயிஸ்"* என்ற படைப்பிலும் காணப்படுகிறது.

## வரலாறு
அரசியல் துறையில் ஒரு குறிப்பிடத்தக்க சக்தியாக பொதுக் கருத்து வெளிப்படுவது 17 ஆம் நூற்றாண்டின் பிற்பகுதியில் இருந்து வருகிறது வில்லியம் சேக்சுபியர் பொதுக் கருத்தை "வெற்றியின் எஜமானர்" என்றும், பிலைசு பாஸ்கல் "உலகின் ராணி" என்றும் கூறினர்.

## தவறான தகவல்
சமூக அறிவியல் ஆராய்ச்சி கழகத்தின் கூற்றுப்படி, "நாம் தவறான தகவல்களின் புயலின் மத்தியில் இருக்கிறோம். தவறான தகவல் அல்லது அரைகுறைத் தகவல்கள் ஆபத்தானது".

### சமூக ஊடகங்களில் தவறான தகவல்கள்
ஒரு தனி நபர் ஒரு கருத்தை எவ்வாறு அனுகுகிறார் என்பதைப் பொறுத்து உருவாக்கப்படும் அல்லது பகிரப்படும் 
உள்ளடக்கங்கள் சமூக ஊடகங்களில் வேகமாக பரவுகின்றன. இவை, மற்றவர்களின் கருத்துகளில் தாக்கத்தை ஏற்படுத்தி  பொதுக் கருத்தைப் பாதிக்கிறது. ஜெர்மன் மார்ஷல் நிதியின் நவீன மற்றும் ஜனநாயக முன்முயற்சியின் மூத்த உறுப்பினரும் இயக்குநருமான தூதர் (ஓய்வு) கரேன் கோர்ன்ப்ளூவின் கூற்றுப்படி, சமூக ஊடகங்கள் தீவிரமயமாக்கல் மூலம் தவறான தகவல்களைப் பரப்பி தீவிரவாதத்திற்கு வழிவகுத்துள்ளன. டிக்டாக் மற்றும் யூடியூப் போன்ற சமூக ஊடக தளங்கள், அவற்றின் உள்ளடக்க வழிமுறைகள் அமைக்கப்பட்ட விதம் காரணமாக தவறான தகவல்களைப் பரப்பும் திறன் கொண்ட உள்ளடக்கத்தை பரிந்துரைக்கின்றன. அதிக எரிச்சலூட்டும் உள்ளடக்கம் பயனர்களுக்கு அனுப்பப்பட்டு அவர்களை அதிக ஈடுபாட்டுடன் வைத்திருக்கிறது. இது தீவிரவாதக் குழுக்களை ஒருங்கிணைத்து நிதி திரட்டுவதை எளிதாக்குகிறது.

## மேற்கோள்கள்


பகுப்பு:பண்பாடு போக்குகள்
பகுப்பு:அரசறிவியல்
பகுப்பு:அரசியல்
பகுப்பு:நம்பிக்கைகள்
பகுப்பு:பொதுக் கருத்து
சைனுல் அபிதீன்

**சைனுல் அபிதீன்** (Zainul Abedin) வங்காளதேசத்தைச் சேர்ந்த ஓர் அரசியல்வாதியாவார். 1944 ஆம் ஆண்டில் இவர் பிறந்தார். வங்காளதேச தேசியவாதக் கட்சியின் உறுப்பினராகத் தேர்தலில் போட்டியிட்டு மைமென்சிங்-4, மைமென்சிங்-8 தொகுதிகளின் நாடாளுமன்ற உறுப்பினராக இருந்தார். 

## தொழில்
சைனுல் அபிதீன் ஒரு வழக்கறிஞரும் அரசியல்வாதியும் ஆவார். 1979 ஆம் ஆண்டு நடைபெற்ற தேர்தலில் வங்காளதேச தேசியவாதக் கட்சி வேட்பாளராக மைமென்சிங்-4 தொகுதியில் போட்டியிட்டு  நாடாளுமன்றத்திற்குத் தேர்ந்தெடுக்கப்பட்டார். 1996 ஆம் ஆண்டு பிப்ரவரி மாதம் 15 ஆம் தேதி நடைபெற்ற வங்காளதேச பொதுத் தேர்தலில் வங்காளதேச தேசியவாதக் கட்சி வேட்பாளராகப் போட்டியிட்டு  மைமென்சிங்-8 தொகுதியிலிருந்து  நாடாளுமன்றத்திற்குத் தேர்ந்தெடுக்கப்பட்டார். வடகிழக்கு வங்காளதேசத்தின் ஈசுவர்கஞ்சு துணைமாவட்டத்தில் வங்காளதேச தேசியவாதக் கட்சியின் தலைவராக இருந்தார்.

2006 ஆம் ஆண்டு அக்டோபர் மாதம் 26 ஆம் தேதியன்று இவர் முற்போக்கு சனநாயகக் கட்சியில் சேர்ந்தார். மைமென்சிங் மாவட்ட முற்போக்கு சனநாயகக் கட்சியி உறுப்பினராகவும் தலைவராகவும் பணியாற்றினார்.

## இறப்பு
சைனுல் அபிதீன் 2014 ஆம் ஆண்டு சனவரி மாதம் 11 ஆம் தேதியன்று இறந்தார்.

## மேற்கோள்கள்

பகுப்பு:வங்காளதேச அரசியல்வாதிகள்
பகுப்பு:1944 பிறப்புகள்
பகுப்பு:2014 இறப்புகள்
பகுப்பு:வங்காளதேச மக்கள்
இந்தோனேசியாவின் தேசிய பூங்காக்களின் பட்டியல்

**இந்தோனேசியாவின் தேசிய பூங்காக்களின் பட்டியல்** (ஆங்கிலம்: *List of national parks of Indonesia*; இந்தோனேசியம்: *Daftar taman nasional di Indonesia*) என்பது இந்தோனேசியாவின் தேசிய பூங்காக்களைப் பட்டியலிடும் ஓர் அட்டவணையாகும். 

இந்தோனேசியாவின் தேசிய பூங்காக்களில்; 55 தேசிய பூங்காக்கள், 6 உலக பாரம்பரிய தளங்கள், 9 பன்னாட்டு உயிர்க்கோள இருப்பு வலையமைப்பின் ஒரு பகுதியாக உள்ளன.  அவற்றில் 5 பூங்காக்கள் ராம்சர் சாசனத்தின் கீழ் இயங்குகின்றன; மேலும் 9 பூங்காக்களின் பெரும்பகுதி கடல்சார்ந்தவையாக உள்ளன.

இந்தோனேசிய தேசிய பூங்காக்களின் அமைப்பில் முதல் ஐந்து பூங்காக்கள் 1980-இல் நிறுவப்பட்டன. இந்த எண்ணிக்கை தொடர்ந்து அதிகரித்து 2003-இல் 41-ஐ எட்டியது. 2004-ஆம் ஆண்டில், மேலும் ஒன்பது புதிய தேசிய பூங்காக்கள் உருவாக்கப்பட்டன; மொத்த எண்ணிக்கையை 50 ஆக உயர்த்தியது. 2015-ஆம் ஆண்டு தம்போரா மலை Mount Tambora சேர்க்கப்பட்டது.  2016-ஆம் ஆண்டில் சுமாத்திரா, சுலாவெசி மற்றும் பாங்கா தீவு பகுதிகளில் இருந்து மேலும் 3 தேசிய பூங்காக்கள் சேர்க்கப்பட்டன. மோயோ சத்தோண்டா மலை 2022-ஆம் ஆண்டில் சேர்க்கப்பட்டது. இதுவே இந்தோனேசியாவின் இளைய தேசிய பூங்காவாக மாறியது.

## ஜாவா

## கலிமந்தான்

## சுந்தா தீவுகள்

## மலுக்கு மற்றும் பப்புவா

## சுலாவெசி

## சுமாத்திரா

## மேலும் காண்க
* கலிமந்தான்
* புரோமோ மலை
* மெராபி எரிமலை
* மதுரா நீரிணை
* இந்தோனேசிய நிலப் பகுதிகள்

## மேற்கோள்கள்

## வெளி இணைப்புகள்

* 
* Official list of Indonesian National Parks

பகுப்பு:இந்தோனேசியாவின் தேசிய பூங்காக்கள்
பகுப்பு:இந்தோனேசியாவில் உள்ள தாவரவியல் பூங்காக்கள்
பகுப்பு:இந்தோனேசியாவின் நீர்நிலைகள்
இந்தோனேசியாவின் புவியியல்
பேய்லைட்டு

**பேய்லைட்டு** (*Bayleyite*) என்பது Mg2(UO2)(CO3)3·18(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யுரேனியம் கார்பனேட்டு கனிமம் என்று இக்கனிமம் வகைப்படுத்தப்படுகிறது. பேய்லைட்டு கனிமம் மக்னீசியம், யுரேனியம் மற்றும் கார்பன் ஆகிய தனிமங்களைக் கொண்ட இரண்டாம் நிலை கனிமமாகும். பிரகாசமான மஞ்சள் நிறத்தில் இது காணப்படுகிறது. இதன் படிகப் பழக்கம் ஊசிவடிவமாகும். ஆனால் இது பொதுவாக யுரேனியம் தாங்கும் தாதுக்களின் மேலோடுகளாகக் காணப்படுகிறது. மோவின் கடினத்தன்மை அளவுகோலில் சுமார் 2–2.5 என்ற கடினத்தன்மையைக் பேய்லைட்டு கனிமம் கொண்டுள்ளது.

பன்னாட்டு கனிமவியல் சங்கம் பேய்லைட்டு கனிமத்தை  Byy என்ற குறியீட்டால் அடையாளப்படுத்துகிறது.

## தோற்றம்
முதன்முதலில் பேய்லைட்டு கனிமம் 1948 ஆம் ஆண்டு அரிசோனாவின் யாவாபாய் மாகாணத்தில் உள்ள  பாக்தாத்தின் வடக்கே உள்ள இல்சைடு சுரங்கத்தில் கிடைத்ததாக விவரிக்கப்பட்டது. மேலும் இல்லினாய்சு பல்கலைக்கழகத்தின் கனிமவியலாளர் வில்லியம் செர்லி பேய்லி (1861–1943) என்பவரின் நினைவாக பேய்லைட்டு எனப் பெயரிடப்பட்டது. மற்ற இரண்டாம் நிலை கனிமங்களில் ஒரு மலர்ச்சி அல்லது பூச்சாக இது தோன்றுகிறது. பெரும்பாலும் சுரங்கச் சுவர்கள் மற்றும் வேலைப்பாடுகளில் படிந்து காணப்படுகிறது. இல்சைடு சுரங்கத்தில் சுரோக்கிங்கரைட்டு, ஆண்டர்சோணைட்டு, சிவார்ட்சைட்டு மற்றும் ஜிப்சம் ஆகிய கனிமங்களுடன் சேர்ந்து காணப்படுகிறது. உட்டாவில் உள்ள ஐட்வுட்டு சுரங்கத்தில் சுரோக்கிங்கரைட்டு மற்றும் ஜிப்சம் ஆகியவற்றுடன் கிடைக்கிறது. வயோமிங்கில் உள்ள நதிப் படுகையில் தியுயாமுனைட்டு, யுரேனோஃபேன், இலிபிகைட்டு மற்றும் கார்னோடைட்டு ஆகியவற்றுடன் சேர்ந்து காணப்படுகிறது.

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:கார்பனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
சோம யாகம்

***சோம யாகம்*** அல்லது **சோம யக்ஞம்** (*Somayajna')' ([[சமசுகிருதம்]]:सोमयज्ञ) என்பது இந்து சமய வழிபாட்டுச் சடங்கு முறைகளில் ஒன்றாகும். [[வேதம்]] கூறும் இந்த யாகம் [[நிலா|சந்திரனின்]] சுழற்சியுடன் தொடர்புடைய ஒரு வகை [[வேள்வி]] ஆகும். மேலும் இது [[அண்டம்| அண்ட ஒழுங்கைப்]] பராமரிப்பதற்காகச் செய்யப்படுவதாகக் கருதப்படுகிறது.இந்த வேள்வியின் முடிவில்  [[சோம பானம்]] *ஆகுதி*யாகசெலுத்தப்படுகிறது. வேத மந்திரங்கள் கற்றிந்தவர்களால் செய்யப்படும் சோம யாகம் தெய்வங்களை அமைதிப்படுத்தும் திறன் கொண்டதாகக் கருதப்படுகிறது.இந்த யாகத்தை நடத்தும் தலைமை [[புரோகிதர்|புரோகிதரை]] *'சோமயாஜி*' என்று அழைப்பர்.

== வகைகள் ==
சோம யாகம் ஏழு வகையாக கொண்டுள்ளது. அவைகள்::

* *அக்னிசோம யாகம்* – இது முதன்மையான சோம யாகம் ஆகும். 
* *உக்தியா*
* *சோடசி*
* *அத்தியாக்னிஸ்தோமா*
* *அதிராத்திரா*
* *ஆப்டோரியாமா* 
* *வாஜபேய யாகம்''

## இதனையும் காண்க
* அசுவமேத யாகம்
* இராஜசூய யாகம்
* வேள்வி
## மேற்கோள்கள்

## வெளி இணைப்புகள்
* || Acharya Dr. Vrajotsavji || - Creative projects for revival of Ancient Vedic practices

பகுப்பு:வேள்விகள்
பகுப்பு:இந்து சமய யாகங்கள்
தேசிய முதியோர் மையம்

தேசிய முதியோர் மையம் - சென்னை, 2024 பிப்ரவரி 25 அன்று பிரதமர் நரேந்திர மோடியால் காணொலி காட்சி மூலம் தொடங்கி வைக்கப்பட்டது.
முதியோர் மக்களுக்கு  இருதயவியல், சிறுநீரகவியல், இரைப்பை குடல், நரம்பியல் மற்றும் மனநல மருத்துவம் போன்ற சிறப்பு மருத்துவத்தில் சிகிச்சையும், மறுவாழ்வு நடவடிக்கைகள் தரும் வண்ணம் இதன் செய்ற்பாடுகள் இருக்கும். 8.64 ஏக்கர் நிலப்பரப்பில் 200 படுக்கைகளை கொண்ட இந்த மையம் இதுபோன்ற சிகிச்சையில் நாட்டிலேயே முதலாவதாகும். 157 கோடி ரூபாய் மதிப்பிலான மத்திய அரசின் நிதியுதவியுடன் கூடிய இந்தத் திட்டம், கிங் தடுப்பு மருத்துவ நிறுவனத்தின் வளாகத்தில் செயல்படுத்தப்படுகிறது.

## காலவரிசை
* முதியோர்களின் பல்வேறு உடல்நலப் பிரச்சினைகளைத் தீர்ப்பதற்காக, சுகாதாரம் மற்றும் குடும்ப நல அமைச்சகம் 2010-11 ஆம் ஆண்டில் "முதியோர் சுகாதாரப் பராமரிப்புக்கான தேசியத் திட்டத்தை" (NPHCE) தொடங்கியது.
* 12வது ஐந்தாண்டு திட்டக் காலத்தில், தேசிய முதியோர் சுகாதாரப் பராமரிப்புத் திட்டத்தின் (NPHCE) மூன்றாம் நிலைக் கூறுகளின் கீழ், புது தில்லியில் உள்ள அகில இந்திய மருத்துவ அறிவியல் நிறுவனம் (AIIMS) மற்றும் சென்னை மருத்துவக் கல்லூரியில் தலா ஒன்று என இரண்டு தேசிய முதியோர் மையங்களை நிறுவுவதற்கு இந்திய அரசு ஒப்புதல் அளித்துள்ளது. இரண்டு தேசிய முதியோர் மையங்களும் நாட்டில் முதியோர் பராமரிப்புத் துறையில் சிறப்பு மையங்களாக இருக்கும் என்று எதிர்பார்க்கப்படுகிறது.

இரண்டு மையங்களிலும் 200 படுக்கைகள் இருக்கும், மேலும் முதியோர் மருத்துவத்தில் முதுகலை படிப்புக்கு 15 இடங்களும் இருக்கும்.

* மத்தியரசின் நிதி உதவியோடு 2016ல் கட்டுமான பணிகள் துவங்கப்பட்டு, சில வருடங்களில் முடிக்கப்பெற்றது. இருப்பினும் 2020ல் ஏற்பட்ட கொரானோ தொற்று நோய் தேவையை கருத்தில் கொண்டு இது கொரானோ சிகிச்சை மையமாக மாற்றப்பட்டது. 2022ல் கொரானோ தொற்று நோய் முடிவுற்ற பிறகு மீண்டும் புதுப்பிக்கப்பட்டு 2024ல் திறக்கப்பட்டுள்ளது. இரண்டு வருடங்களுக்கு மனிதவள தேவைகளுக்கும் மத்திய அரசு நிதியுதவி அளிக்கின்றது.

## சான்றுகள்

பகுப்பு:இந்திய ஆய்வுக் கழகங்கள்
பகுப்பு:தமிழ்நாட்டு மருத்துவக் கல்லூரிகள்